# Pressemelding

 Årnes, 03.02.2016

# En smakfull og økologisk sjokoladenyhet du kan nyte med god samvittighet

- nyt en herlig sjokolade naturlig søtet med kokosblomstsukker! Med kun tre ingredienser (kakao, kokosblomstsukker og kakaosmør) har denne mørke økologiske og Fairtrade sjokoladen en ren og fløyelsmyk smak.

Det er stadig flere som er bevisste på hva de får i seg, og livsstil/helse er en av hovedgrunnene til at mange velger plantebaserte produkter. Man får da i seg mindre mettet fett (0 % kolesterol) og maten er lettere fordøyelig.

Det er selvsagt også mange som velger plantebasert på grunn av allergi/intoleranse, og dette antallet er stadig økende. Miljøhensyn er også en viktig grunn til at forbrukerne velger plantebasert og Plamil.

I likhet med samtlige produkter fra Plamil er også denne sjokoladen fri for nøtter, melk, gluten, egg og andre animalske produkter – og selvsagt produsert med 100 % fornybar energi. Kokosblomstsukkeret kommer fra nektaren til kokosblomsten og har tradisjonelt vært brukt som søtning i flere tusen år i Sør- og Sørøst-Asia. Det har en karamellaktig smak og en lav glykemisk indeks.

- At mørk sjokolade er «sunt» er en påstand som allerede er veletablert. Når man har et produkt som i tillegg har kort ingrediensliste, er naturlig søtet med kokosblomstsukker, er melkefri og økologisk, da har man virkelig klart å komme frem til et velsmakende produkt som kan nytes med god samvittighet, sier Brand Manager Stine Alstad Quille.

Nyheten er nå tilgjengelig både på dagligvare og i helsekost. Veiledende pris vil ligge på kr. 45,-, men vil kunne variere fra utsalgssted til utsalgssted.

For mer informasjon – ta kontakt med Stine Alstad Quille i Alma Norge AS:

Tlf: +47 67 21 05 00, e-post: stine.alstad.quille@alma.no

**Om Plamil**

*Plamil startet opp i England på 1960-tallet, med ernæring, etikk og miljø høyt på dagsordenen. Målet var å produsere alternativer til melkeprodukter ved å erstatte kumelk med plantemelk (soyamelk) – derav navnet Plamil (****pla****nt* ***mil****k).*

*Plamil er mer enn kun en merkevare; de produserer også alle produktene sine selv i deres egen fabrikk. Dermed har de full kontroll fra start til slutt, hvilket resulterer i smakfulle produkter for alle: forbrukerne kan nyte produktene, vel vitende om at alle hensyn er tatt under produksjonen og med full sikkerhet om at det er rene – og ingen skjulte – ingredienser.*